
Pentru difuzare imediată


 


Bucureşti, 30 aprilie 2007
Workshop-ul „Cei cinci paşi ai producţiei unui film”
– Sibiu, 5-6 iunie 2007
Workshop-ul „Cei cinci paşi ai producţiei unui film” se adresează profesioniştilor din industria cinematografică şi de televiziune din România. Cursul va avea loc în 5 şi 6 iunie, în Sibiu (locul exact urmează a fi stabilit). Evenimentul este organizat în colaborare cu Festivalul Internaţional de Film TRANSILVANIA. Termenul limită pentru trimiterea candidaturilor este 18 mai, ora 18.
În cadrul cursului, participanţii vor afla informaţii esenţiale despre cei cinci paşi ai producţiei unui film de cinematografie sau de televiziune: dezvoltarea scenariului, pre-producţia, filmarea, post-producţia, exploatarea. 

Workshop-ul va implica 6 – 8 ore de lucru pe zi (excluzând pauzele), iar în cadrul workshop-ului se va folosi filmul „Victor Vogel – Commercial Men“ drept studiu de caz.
În urma analizării cererilor de candidatură, vor fi selectaţi 20 de participanţi la workshop şi 5 observatori. Publicul-ţintă al cursului îl reprezintă producătorii români de film. Statutul de „observator” va fi acordat numai studenţilor de la universităţi de profil, interesaţi de producţia de film. 
Participanţii trebuie să lucreze activ la un proiect dramatic (pentru cinema sau televiziune), într-o producţie naţională sau internaţională. Ei trebuie să fie pregătiţi să răspundă cel puţin la câteva întrebări generale despre proiectele lor şi trebuie să furnizeze cel puţin un sinopsis de o pagină în engleză. Pentru locurile de observator, nu sunt necesare toate documentele solicitate producătorilor.
Traducerea simultană din/în română şi engleză va fi asigurată de profesionişti familiarizaţi cu industria filmului. 

Înregistrarea şi participarea la workshop sunt gratuite, dar nu se acordă sprijin financiar pentru cheltuielile de transport şi cazare.
Pentru a obţine un loc la workshop-ul „Redactarea scenariului şi dezvoltarea proiectului”, trebuie să trimiteţi toate documentele precizate la http://www.pre-mediasupport.ro într-un pachet, la sediul Centrului Naţional al Cinematografiei, până la 18 mai 2007, ora 18.

Scopul general al workshop-ului este de a oferi informaţii utile producătorilor români de film, de a inspira deschidere şi voinţa de a colabora în cadrul echipei de creaţie (autorul – regizorul – scenaristul) şi de a creşte oportunităţile accesului la piaţă pentru profesioniştii talentaţi din România.

Acest workshop este al doilea dintr-o serie de şapte sesiuni de training organizate în cadrul proiectului PHARE 2004/016-772.03.15.02. Primul workshop s-a focalizat pe redactarea şi dezvoltarea scenariului.
Proiectul PHARE „Dezvoltarea şi consolidarea expertizei profesionale în domeniul audiovizual românesc“ îşi propune să asigure implementarea acquis-ului comunitar în sectorul audiovizual din România. Principalul obiectiv al proiectului este consolidarea sectorului audiovizual în România şi are ca ţintă promovarea diversităţii culturale europene şi dezvoltarea unei industrii audiovizuale naţionale viabile. Proiectul oferă trei scheme de grant-uri, în valoare totală de 900.000 de euro: training, dezvoltare şi distribuţie.

Pentru detalii suplimentare, contactaţi:

George Hari Popescu  (Web and Information Dissemination Manager)
office@pre-mediasupport.ro
Detalii despre workshop şi procedura de candidatură: 

http://www.pre-mediasupport.ro

